Mängureeglid.  Kaardid segatakse ja jagatakse ühe mängija poolt kõik laiali. Kaarte tuleb hoida nii, et teised neid ei näeks. Kaardid, millel on sama pilt moodustavad paari. Kui mängijal on käes kaardipaar, paneb ta selle maha. Mängu alustab kaardijagajast vasakul käel olev mängija, kes tõmbab oma naabrilt ühe kaardi ning paneb selle oma kaartide  hulka. Edasi liigub mäng päripäeva. Kõik saadud kaardipaarid pannakse maha. Võitja on see, kellel õnnestub kõikidest kaartidest esimesena lahti saada. Kaotajale jääb kätte paaritu kaart, ehk Must Notsu. Kui mängu korratakse, segab ja jagab kaardid kaotaja.